Na temelju odredbi članaka 35., 280. do 296. i 391. Zakona o vlasništvu i drugim stvarnim pravima (Narodne novine, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članka 21. Odluke o uvjetima, načinu i postupku gospodarenja nekretninama u vlasništvu Općine Privlaka (Službeni glasnik Zadarske županije, broj 19/13) i članka 30. Statuta Općine Privlaka (Službeni glasnik Zadarske županije, broj 05/18, 07/21 ), Općinsko vijeće Općine Privlaka na 4. sjednici održanoj dana 28. rujna 2021. godine, donosi

**O D L U K U**

**o osnivanju prava građenja u korist Općinskog komunalnog društva „Artić“ d.o.o.**

**Članak 1.**

Općina Privlaka osniva pravo građenja na nekretnini označenoj kao k.č. 6766/27, SABUNIKE, DEPONIJA, površine 1684 m2, upisane u zk.ul. broj 1644, k.o. Privlaka, u vlasništvu Općine Privlaka, za cijelo.

Pravo građenja se osniva u korist Općinskog komunalnog društva Artić d.o.o. čiji je osnivač Općina Privlaka.

**Članak 2.**

Pravo građenja se osniva radi građenja građevine poslovne namjene, 2.b skupine – zgrada komunalnog poduzeća na postojećoj čestici 6766/27 k.o. Privlaka za koju je ishođena građevinska dozvola, a u skladu s glavnim projektom zajedničke oznake ZOP 25/20 za koji je glavni projektant Mate Režan.

**Članak 3.**

Pravo građenja iz članka 1. ove Odluke osniva se kao trajno pravo.

Pravo građenja se osniva bez naknade s obzirom da se osniva u korist trgovačkog društva u vlasništvu Općine, a radi se o projektu izgradnje objekta od općeg gospodarskog i socijalnog napretka Općine.

**Članak 4.**

Na temelju ove odluke Općina Privlaka i Općinsko komunalno društvo Artić d.o.o. sklopit će ugovor o osnivanju prava građenja.

Ovlašćuje se načelnik općine Privlaka da u ime Općine Privlaka potpiše Ugovor o osnivanju prava građenja.

**Članak 5.**

Ova odluka stupa na snagu osmog dana od dana objave, a objaviti će se u Službenom glasniku Zadarske županije.

OPĆINA PRIVLAKA  
OPĆINSKO VIJEĆE

Predsjednik

Nikica Begonja

KLASA: 372-03/21-01/7  
URBROJ: 2198/28-01-21-2  
Privlaka, 28. rujna 2021.